บางทีรู้สึกปวดจี๊ดๆที่หู บางคนบอกเป็นสิวแต่เป็นมาค่อนข้างนาน ยังไม่หาย แต่ตอนนี้ไม่มีผลต่อชีวิตประจำวัน แต่กลัวว่าจะอักเสบอยากได้คำแนะนำค่ะ
สวัสดีค่ะ อาการมีก้อนแข็งนิดๆ ใกล้ๆรูหูจับแล้วรู้สึกปวดจี๊ดๆนั้น อาจจะเกิดจาก ต่อมน้ำเหลืองโตขึ้นที่คอ มักเกิดตามหลังการอักเสบหรือติดเชื้อบริเวณข้างเคียงแต่มักไม่เป็นเรื้อรังเป็นเดือน หรือเป็นการอักเสบหรือติดเชื้อของต่อมน้ำเหลืองเอง ซึ่งอาจต้องได้ยาฆ่าเชื้อภายใต้การดูแลของแพทย์ หรือบางครั้งพอการติดเชื้อที่เป็นสาเหตุหายไป ก้อนก็มักจะยุบไปได้เอง แต่การติดเชื้อก็ไม่ควรเรื้อรังเป็นเดือน หรืออาจเป็นตุ่มความผิดปกติที่ผิวหนัง เช่นรูขุมขนอักเสบ เนื้องอกของไขมัน หรือกล้ามเนื้อในเบื้องต้นไม่ควรไปบีบหรือคลำก้อนดังกล่าวเองบ่อยๆ ยังไม่เอายาอะไรไปทาเอง สังเกตลักษณะก้อน หากก้อนเริ่มแข็งขึ้น ปวด กดเจ็บ มีเลือดหรือหนองไหลจากก้อน หรือโตเร็วมากผิดปกติ ก็ควรไปพบแพทย์เพื่อตรวจร่างกายจริงให้ได้การวินิจฉัยที่ชัดเจน อาการของการอักเสบเช่นปวด บวม แดง กดเจ็บ ซึ่งการอักเสบก็อาจจะเกิดจากก้อนจากสาเหตุใดๆอยู่เดิมแล้วเกิดการอักเสบตามขึ้นมาได้เช่นกัน